LEVANTAMENTO DAS ACTAS PREVIAS Á OCUPACIÓN —TRÁMITE DE URXENCIA PARA EXPROPIACIÓN DOS BENS E DEREITOS AFECTADOS POLO PROXECTO DE CONVERSIÓN EN AUTOVÍA DO CORREDOR DO MORRAZO CG-4.1—
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Axencia Galega de Infraestructuras (Outros documentos, notificacións e informacións públicas, 29/07/2015)

RESOLUCION do 21 de xullo do 2015, do Servizo Provincial de Pontevedra, dependente da Axencia Galega de Infraestruturas de Pontevedra, pola que se sinala a data para o levantamento das Actas Previas á Ocupación -trámite de urxencia-, para a expropiación dos bens e dereitos afectados polo proxecto de trazado da obra de Conversión en autovía do corredor do Morrazo CG-4.1. Treito: enlace de Rande-enlace de Cangas. Subtreito I: P. P. Q. Q. 0+000 ao 3+250, no Concello de Moaña. Clave: PO/12/070.01. O artigo 28 do vixente Estatuto de Autonomía de Galicia, establece no seu apartado 2º a competencia da Comunidade Autónoma de Galicia para o desenvolvemento lexislativo e execución da lexislación do estado en materia de expropiación forzosa. As obras reseñadas no encabezamento da presente resolución atópanse incluídas no programa de obras a realizar con cargo ó programa 512-B, construción, conservación e explotación de estradas. Con data 12 de febreiro de 2015, a Xunta de Galicia, procedeu a declaración de utilidade pública e urxente ocupación dos bens e dereitos necesarios a efectos de expropiación para a mencionada obra por decreto 29/2015, publicado no D. O. G. nº 37 de data 24 de febreiro de 2015. Con data 22 de abril de 2013, procédese a aprobación do proxecto de trazado da obra de Conversión en autovía do corredor do Morrazo CG-4.1. Treito: enlace de Rande-enlace de Cangas. Subtreito I: P. P. Q. Q. 0+000 ao 3+250, no Concello de Moaña. Clave: PO/12/070.01. pola directora da Axencia Galega de Infraestruturas, por delegación do Conselleiro de Medio Ambiente, Territorio e Infraestruturas. Na súa virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56, e seguintes do Regulamento para a súa aplicación, este Servizo, no uso das facultades que lle confire o artigo 98 da mencionada Lei, resolve convocar aos titulares de bens e dereitos afectados, para que comparezan no lugar, data e hora que se citan, para proceder ao levantamento das Actas Previas á Ocupación, nas que se recollerán os datos necesarios para determinar os bens e dereitos afectados, e os prexuízos derivados da rápida ocupación, sen prexuízo de se trasladar ao lugar das fincas se o consideran necesario. Lugar: Casa do Concello de Moaña Día: 24 de agosto de 2015. Día: 25 de agosto de 2015 Día: 26 de agosto de 2015 A relación de titulares cos bens e dereitos afectados, así como os planos parcelarios correspondentes, estarán expostos no Concello de Moaña, e no Servizo Provincial da Axencia Galega de Infraestruturas de Pontevedra (Avda. Fernández Ladreda, nº43-1º – 36003 Pontevedra). A dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, Documento Nacional de Identidade, e último recibo da contribución, podendo acompañarse, pola súa conta, se o consideran oportuno, dos seus peritos e notario. Así mesmo, e no cumprimento do establecido no artigo 56 do Regulamento da Lei de Expropiación Forzosa, ábrese información pública durante o prazo de 15 días hábiles, contados a partir do seguinte ao da publicación desta resolución no Boletín Oficial do Estado ata o momento do levantamento das Actas Previas á Ocupación correspondente, a fin de que os interesados poidan formular por escrito, ante este Servizo Provincial de Pontevedra, as alegacións que estimen pertinentes ó obxecto de emendar posibles erros padecidos ao relacionar os bens afectados pola urxente ocupación. Pontevedra, a 21 de xullo de 2015.—O Xefe do Servizo Provincial, Maria Giovanna Ochiana Goig.